
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Gruffydd Davies
	Dosbarth:
	7M

	Maes Dysgu a Phrofiad neu Bwnc
	Mathemateg
	Dyddiad:
	02/12/19

	Ffocws Gwers:
	Rhifau arbennig

	Cysylltiadau ystyrlon â'r Cwricwlwm 
	Cyfiawnhau os yw rhif yn rhif cysefin neu beidio.

	Cysylltiadau ystyrlon â:
Chyfrifoldebau trawsgwricwlaidd
	Rhifedd- Darganfod ffactorau, lluosrifau, rhifau cysefin, eilrifau, odrifau, pwerau o rifau.  
Llythrennedd- ail-drefnu llythrennau mewn geiriau er mwyn darganfod y gair.   

	Targedau Personol (Cysylltiedig â SAC ac wedi eu nodi mewn adolygiad wythnosol)
· Bod yn fwy bywiog a rhoi mwy o ganmoliaeth i'r dosbarth- cysylltiedig gydag ymdrech barhaus a gwydnwch dysgwyr. 
· Amseru- cysylltiedig gyda rheoli amgylchedd ac asesu.





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Adnabod a chyfiawnhau os yw rhif yn rhif cysefin neu beidio.
· Defnyddio dealltwriaeth am rifau arbennig er mwyn cyflawni tasg datrys problem.






	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Dangos dealltwriaeth o ffactorau o rifau er mwyn mynegi hyn tuag at rifau cysefin.
· Gallu cofio a deall popeth am rifau arbennig.





	· Ateb cwestiynau ar lafar am rifau cysefin.
· Gallu cyflawni’r taflen datrys problemau sydd am rifau arbennig ac yna symud ymlaen i'r taflen estyniad.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Dod â’r disgyblion mewn i'r dosbarth a gofyn iddynt ysgrifennu beth sydd ar y bwrdd gwyn lawr yn eu llyfrau. Neud yn siŵr bo’r llyfrau wedi’u dosbarthu’n barod. 
· Rhoi 5 munud iddynt neud hyn. Yna, mynd dros y cychwynnwr. 
· Sicrhau fy mod yn gofyn iddynt am “Beth yw ffactor uchaf...” a “beth yw ail ffactor uchaf...”.  

	· Ysgrifennu popeth sydd ar y bwrdd gwyn yn eu llyfrau.
· Ateb y cychwynnwr.
· Marcio a chywiro cychwynnwr.
· Gwrando ar yr esboniad.






	· Bwrdd gwyn rhyngweithiol
· Llyfrau
· Prennau mesur

	

Addysgu a Dysgu Craidd
	· Trafod gyda’r dosbarth am beth yw rhif cysefin cyn rhoi’r diffiniad iddynt. 
· Cyfle iddynt i ddyfalu. 
· Yna, rhoi’r diffiniad o rif cysefin iddynt a gofyn iddynt i ysgrifennu’r diffiniad a’r rhifau lawr. 
· Trafod pam mae’r rhifau yn rhifau cysefin unwaith eto. 
· Trafod pam dyw 1 ddim yn rhif cysefin.  
· Rhoi allan y daflen datrys problem. Rhoi pawb mewn i barau. 
· Cylchu’r dosbarth yn helpu’r disgyblion sydd angen cymorth. 
· Dod â sylw’r dosbarth nôl at flaen y dosbarth os mae pawb angen cymorth ar yr un peth. 
- Mynd dros yr atebion ar gyfer y daflen.
	· Gwrando a chyfrannu i drafodaeth dosbarth.
· Meddwl am beth yw rhif cysefin.
· Ysgrifennu diffiniad a rhifau lawr yn eu llyfrau.
· Cyflawni’r daflen datrys problem. Darllen y cwestiynau’n ofalus.
· Gofyn am gymorth os angen.
· Gwirio a chywiro atebion pan yn anghywir.
· Gludo taflen mewn I'w llyfrau.






	· Bwrdd gwyn rhyngweithiol.
· Llyfrau
· Prennau mesur
· Peniau coch
· Taflen ymarfer
· Glud

	

Sesiwn Gloi
	· Ar ôl mynd dros yr atebion ar gyfer y daflen, rhoi cwestiwn estyniad allan i bawb. 
· Rhoi rhyw 2 funud iddynt ludo ac edrych ar y cwestiwn a cheisio fe. 
· Mynd dros y cwestiwn fel dosbarth.


	· Gludo’r taflen mewn I'w llyfrau.
· Ceisio i'w hateb. 
· Cyfrannu i drafodaeth dosbarth am y datrysiad.





	· Bwrdd gwyn rhyngweithiol.
· Llyfrau
· Glud
· Taflen estyniad





























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	-    Roeddwn yn asesu dealltwriaeth y dosbarth cyfan yn ystod y wers yma. Gwnes i hyn trwy ofyn cwestiynau am y gwaith a thrafodaethau dosbarth ynghyd â gwirio gwaith y dosbarth wrth gylchu yn ystod yr ymarfer.
-    Roeddwn yn edrych am agweddau megis hyder yn ateb cwestiynau ar lafar ac yn ystod y brif dasg ynghyd ag ymrwymiad i drafodaethau’r dosbarth.
-    Yn amlwg roedd y disgyblion a oedd yn dangos yr hyder yma yn deall y gwaith yn dda ac yn gallu gweithio’n fwy annibynnol.


	Y Camau Nesaf ar gyfer Cynnydd

	-    Rydw i am ganolbwyntio ar ddealltwriaeth yr holl ddosbarth am y camau nesaf ar gyfer datblygiad oherwydd mae rhaid adolygu rhifau arbennig yn fwy gan fod rhan fwyaf o’r dosbarth yn araf i gofio rhai agweddau o’r topig. Rydw i am neud hyn trwy barhau i roi gweithgareddau sy’n adolygu popeth maent wedi neud yn barod er mwyn atgofio’r dosbarth o’r gwaith maent barod wedi neud. 
 
-    Bydd sicrhau bod pawb yn darllen y cwestiynau ac yn edrych nôl yn eu llyfrau wrth neud gweithgaredd adolygu oherwydd bu’n gorfodi llai o gwestiynu am gymorth gan yr athro. Bydd sicrhau bo’r dosbarth yn ymarfer hyn yn golygu byddent yn gallu atgofio popeth maent wedi edrych arno yn yr uned yma yn well.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	-    Roedd y disgyblion wedi mwynhau’r wers sy’n gysylltiedig gyda’r safon SAC o ymdrech barhaus a gwydnwch dysgwyr .
-    Roeddwn yn modelu ac yn esbonio rhifau cysefin yn glir.
-    Roeddwn yn cwestiynu’r dosbarth yn dda, gyda nifer o gwestiynau sy’n gysylltiedig gydag asesu.
-    Roeddwn wedi dychwelyd nôl at rywbeth anghofiais i ddweud ar ddechrau’r wers.
-    Roedd y daflen yn un effeithiol oherwydd roedd yn gorfodi’r disgyblion i feddwl nôl at agweddau gwahanol o’r uned sy’n gysylltiedig gyda dilyniant mewn dysgu ac yn gysylltiedig gyda chyd-destunau bywyd go iawn a dilys. Hefyd roedd yn gysylltiedig gyda themâu trawsgwricwlaidd gyda llythrennedd yn y dasg ymarfer. 
-    Deliais gyda chamsyniadau yn gynnar. 
-    Roeddwn yn fwy cyfforddus ar flaen y dosbarth, mwy bywiog. 
-    Roeddwn wedi tynnu sylw’r dosbarth nôl at flaen y dosbarth i fynd dros rywbeth oedd pawb angen cymorth arno.


	Meysydd ar gyfer fy Natblygiad

Targedau Personol ar gyfer Cynnydd

	-    Ar ddechrau’r wers mae rhaid i mi ddefnyddio fy llais yn fwy pan yn dod â’r disgyblion mewn i’r dosbarth. Mae hyn yn gysylltiedig gyda rheoli’r amgylchedd dysgu oherwydd mae sicrhau awdurdod yn syth cyn i’r disgyblion mynd mewn i'r dosbarth yn sicrhau rheolaeth well.
-    Angen sicrhau bod pawb yn deall y dasg yn gyffredinol. Rhaid dweud bod angen darllen y cwestiynau yn ofalus er mwyn gwybod beth i neud. Roedd rhaid i mi gael sylw pawb nôl at flaen y dosbarth er mwyn dweud hyn. Mae hyn yn gysylltiedig gyda rheoli’r amgylchedd dysgu hefyd oherwydd mae’n sicrhau bo’r un cwestiynau yn cael eu gofyn gan fwy nag un disgybl.
-    Rhaid i mi roi mwy o glod ar lafar i’r disgyblion sy’n ateb cwestiynau’n gywir. Mae hyn yn cysylltu gyda’r safon SAC o ymdrech barhaus a gwydnwch dysgwyr. Mae hyn wedi bod yn darged personol i mi am nifer o wersi felly bydd dewis y targed yma fel prif darged am yr wythnos yn ddelfrydol.

